**Referat fra Repræsentantskabsmøde Sammenslutningen af fritidsgrundejerforeninger i Hals-Hou området.**

Mandag, d. 18. november Restaurant Strandvejen, Skovsgårdsvej 2, 9370 Hals

Mødet blev formeldt igangsat af mødets ordstyrer **Keld Jul Vagner**, hvorefter Sammenslutningens formand Susannne Fredrickson med disse ord bød velkommen:

*”Jeg vil gerne byde Velkommen til vores årlig RP- møde. Jeg er super glad for at se så mange er kommet her i aften – Jeg vil også sige, at det er ikke bestyrelsen eller mig, der står for underholdningen af jer i dag, da vi har inviteret gæster udefra. Så vi skal huske den gode tone og jeg prøver at opføre mig pænt også.*

*Vi har inviteret nogen til at holde oplæg fra* ***Aalborg Forsyning Renovation*** *og Nordjyllands politi* ***Det Kriminalpræventive Sekretariat****.*

*Vi har også besøg af 2 repræsentanter over fra Egense, også til at deltage sammen med os.*

*Det er* ***Bjarne Lund og Klavs Grabe****. Vi fik en forespørgsel angående container fra Klavs Grabe, og da vi også er udfordret her, vil vi gerne samarbejde lidt bredere uden for Hou og Hals området, med de ting/problematikker som vi har og kan få i fællesskab. Det tænker bestyrelsen giver god mening, så vi kan sparre sammen og dele den erfaring vi har hver især. Måske vi kan være med til at præge de beslutninger, som af og til trækkes ned over hovedet på vi fritidshusejere, ved vi står en større flok sammen. og kan eventuelt i samarbejde sparres med, før beslutninger tages.*

*Vi har i dagens anledning også hentet hjælp ude fra til ordstyrerrollen, jeg kan sige, at det er en erfaren herre, som jeg nu gerne vil byde velkommen, det er* ***Keld Jul Vagner. Tusind tak*** *for du vil tage dig tid til denne opgave.*

*Så nu vil jeg prøve at tie stille og sætte mig ned og nyde aften sammen med jer. Bare rolig jeg vender tilbage, når vi kommer til afslutningen.*

**Aftenens første oplæg stod Aalborg kommune, forsyningsvirksomhederne for, repræsenteret ved Anders Dahl og Kim Andersen**

Aalborg kommunes affaldshåndteringsplanen 2014 til 2025, blev gennemgået, og ved brug af en power point fremlæggelse kunne man følge udviklingen frem til i dag.



Nye ordninger er trådt i kraft, bla. sortering af plast / metal, og papir / pap. Her benyttes 2 forskellige løsninger: 1) plast containere 2) affaldsøer med containere eller nedgravede cuber. Sidstnævnte er benyttet i Aalborg centrum.

Der er i Aalborg registreret positive resultater med en gennemsnitlig genvindingsprocent på 50 % på alt affald, samt 35% indenfor sortering af plast. Håndteringen af plastaffald er mere krævende, fordi meget af det ikke er ren plast, og der kan være for snavset.

Problematikker omkring madaffald er ikke løst, men målet er at finde en løsning inden 2023.

I vedlagte pover point, kan man se EU`s affaldsdirektivs fremtidige mål. Ændringerne til direktiverne trådte i kraft 4. juli 2018 og skal være implementeret i de enkelte medlemsstater senest 5. juli 2020.

Affaldshåndteringsplanen omfatter ikke de 5000 sommerhuse der findes i kommunen, med undtagelse af enkelte fastboende, der har mulighed for at deltage i ordningen ved brug af containere.

Sortering i sommerhusområderne som det er i dag:

Sække og containere

* Mulighed for tilkøb af ekstratømninger ved ordinære tømninger
* Mulighed for tilkøb af lørdagstømninger (min. 25 enheder)

Afhentning

* Sommer: hver uge
* Vinter: hver 14. dag

**Ved rastepladser**

* Sække skiftes løbende  
  Kun til brug for rasteplads-gæster!

Det blev understreget at dette skal der rettes op på, og at man gerne ville have tilkendegivelser på, hvilke løsninger der passede bedst i sommerhusområdet. Plastcontainere eller affaldsøer.

Helt uformelt, ved håndsoprækning, kunne der konstateres et lille flertal for plastcontainere, med plast /metal samt restaffald.

Enkelte mødedeltagere udtrykte utilfredshed med episoder hvor skraldemændene beklagede sig over at containerne stod for langt væk fra vejen. De mente at dette ikke var tilfælde, og at containerne var stillet helt ud til, eller så tæt på skæl som muligt. Overfyldte containere på rastepladserne, og mangelfuld afhentning i sommerperioden, blev der også rejst kritik omkring.

Svaret i førstnævnte tilfælde var, at skraldemændene ikke skulle hænge sig op i detaljer, men derimod yde en god service, og at dette ville blive påpeget overfor dem.

I forhold til overfyldte containere erkendes der manglende kapacitet til at fjerne alt skraldet. Dette skyldes dog at overskydende restaffald fra sommerhusene bliver kørt til rastepladserne, hvilket er ulovligt. Opfordringen går derfor på at anskaffe et antal containere, tilpasset det behov man har i de enkelte sommerhuse, således skraldet kan afhentes der.

**Næste oplæg var ved Lasse Nygaard fra det kriminalpræventive sekretariat.**

Der har i de sidste par år været omkring 20 indbrud/indbrudsforsøg i postnummer Hals i privat bebyggelse. Tallene er gået i den rigtige retning, hvilket vil sige færre indbrud i år sammenlignet med sidste år.

I forhold til sommerhusindbrud, så har der også været en positiv udvikling med færre anmeldelser af indbrud i de senere år. Faktisk har der i år kun været ca. 1/3 i forhold til 2017.

Langt de fleste af indbruddene sker i de mørke timer.

Den bedste måde at forebygge indbrud på er primært at sørge for sikring af vinduer/døre, klip hækken ned, sørg for lys omkring bopælen og vær en aktiv nabohjælper.

Forebyggelse er vigtigt, og Lasse havde taget med vinduer hvor der var påmonteret ekstra sikring, samt eks. på glas der ikke kunne knuses.

Mødedeltagerne kunne berette om forskellige erfaringer med indbrud, samt forebyggelse ved brug af alarmsystemer, og med et godt resultat.

Dertil kunne Lasse oplyse at der ikke fandtes dokumentation for at alarmer rent faktisk har en forebyggende effekt.

Han understregede igen, at forebyggelse, ved at gøre det svært for tyven at komme hurtig ind og ud, er meget vigtigt.

**Afslutning ved Susanne.**

*Kongevejen:*

*”Vi har afholdt flere møder med de berørte medlemmer og Aalborg Kommunes afdeling Vejmyndighed Henrik Nyrup – Vi har forsøgt at lave en plan, så det giver mening over Vej spærringer.*

*Vi talte om 4 områder, så der blev struktur og en fælles løsning.*

*Vi inviterede også til det sidste møde Mikkelmark – som deltog med deres formand Heine, ja, det var et ok møde, men samarbejde er og bliver lidt en by i Rusland – så det må vente lidt.*

*Dog kan det give mig en større irritation, når vi i bestyrelsen bruger tid og vil jer vores medlemmer jeres bedste, at en gæst vil forsøge at ligge låg på en god dialog. Fordi vi ikke kører diktatur lignende tilstande – Og det kommer ikke til at ske her, så lang tid jeg er jeres formand.*

*Det sørgelige er bare i den her sag, at de aftaler som blev lavet – var for at undgå, at det kommer til privatretslige søgsmål – men det kan så være den løsning, det bliver i sidste ende, hvis man ikke overholder reglerne og går selv.*

*Endvidere er der nu problemer med manglende afgørelser, partshøringer, klagevejledning m.m. Det er noget vi er ved at kigge på.*

*Ja, vejspærringer de pibler frem nu, hvilket ikke var vores mening. Dog kan jeg kun opfordre til, at er der andre, som tænker, at der er nogen, der er gået udenfor, hvad vi talte om eller bare sætter noget op, hvor de har lyst – så tag lige fat i Os i bestyrelsen, enten på mail, ellers kontakt os senest inden 10 dage. Så vil vi kigge på det. Husk at give os jeres kontaktoplysninger med.*

*Visionen:*

*Er der nogen, som har noget på hjertet kort, hvad i tænker der skulle arbejdes med?*

*Vi vil gerne have nogle medlemmer med i den arbejdsgruppe, og vi vil gerne informeres inden jul, om hvem der har lyst. –så vi kan få gang i arbejdsgruppen i 2020. Jeg tænker, at det er det vi havde til jer nu.*

*Jeg vil på bestyrelsens og egne vegne, takke jer for god ro og orden – tak for i aften og kom godt hjem.*”

Ref. Odd Grønmo